CELEX: 32020D0751
Language: da
Date: 2020-05-27 00:00:00
Title: Rådets afgørelse (EU) 2020/751 af 27. maj 2020 om indgåelse af aftalen mellem Den Europæiske Union og Republikken Hviderusland om tilbagetagelse af personer, der er bosiddende uden tilladelse

9.6.2020   
               
               
                  DA
               
               
                  Den Europæiske Unions Tidende
               
               
                  L 181/1
               
            
         RÅDETS AFGØRELSE (EU) 2020/751
         af 27. maj 2020
         om indgåelse af aftalen mellem Den Europæiske Union og Republikken Hviderusland om tilbagetagelse af personer, der er bosiddende uden tilladelse
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 79, stk. 3, sammenholdt med artikel 218, stk. 6, litra a),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2019/2228 (2) blev aftalen mellem Den Europæiske Union og Republikken Hviderusland om tilbagetagelse af personer, der er bosiddende uden tilladelse (»aftalen«), undertegnet den 8. januar 2020 med forbehold af dens senere indgåelse.
                  
               
                     (2)
                  
                  
                     I erklæringen fra topmødet om det østlige partnerskab af 7. maj 2009 bekræftede Unionen og partnerlandene på ny deres politiske støtte til fuld liberalisering af visumordningen under sikre forhold samt til fremme af mobiliteten ved hjælp af aftaler om visumlempelse og tilbagetagelse med landene i det østlige partnerskab.
                  
               
                     (3)
                  
                  
                     Formålet med aftalen er at indføre hurtige og effektive procedurer for identifikation og sikker tilbagesendelse under ordnede forhold af personer, som ikke eller ikke længere opfylder betingelserne for indrejse, ophold eller bopæl på Hvideruslands eller en EU-medlemsstats område, og at lette sådanne personers transit på en samarbejdsbetonet måde.
                  
               
                     (4)
                  
                  
                     Kommissionen bør repræsentere Unionen i det blandede tilbagetagelsesudvalg, der nedsættes i henhold til aftalens artikel 19.
                  
               
                     (5)
                  
                  
                     I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol deltager Irland ikke i vedtagelsen af denne afgørelse, som ikke er bindende for og ikke finder anvendelse i Irland.
                  
               
                     (6)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.
                  
               
                     (7)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen mellem Den Europæiske Union og Republikken Hviderusland om tilbagetagelse af personer, der er bosiddende uden tilladelse, godkendes herved på Unionens vegne.
            Teksten til aftalen er knyttet til denne afgørelse.
         
         
            Artikel 2
            Formanden for Rådet foranstalter på Unionens vegne den meddelelse, der er omhandlet i aftalens (3) artikel 23, stk. 2.
         
         
            Artikel 3
            Kommissionen repræsenterer, bistået af medlemsstaternes repræsentanter, Unionen i det blandede tilbagetagelsesudvalg, der nedsættes i henhold til aftalens artikel 19.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 27. maj 2020.
            
               
                  På Rådets vegne
               
               G. GRLIĆ RADMAN
               
                  Formand
               
            
         
         
            (1)  Godkendelse af 13.5.2020 (endnu ikke offentliggjort i EUT).
         
            (2)  Rådets afgørelse (EU) 2019/2228 af 19. december 2019 om undertegnelse på Unionens vegne af aftalen mellem Den Europæiske Union og Republikken Hviderusland om tilbagetagelse af personer, der er bosiddende uden tilladelse (EUT L 333 af 27.12.2019, s. 141).
         
            (3)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.